ناصر جہاں

سید ناصر جہاں(پیدائش: 1927ء— وفات: 6 دسمبر 1990ء) پاکستان کے معروف براڈ کاسٹر ،نعت خواں اورسلام گزار تھے۔

 ابتدائی زندگی اور کیرئیر کا آغاز 
سید ناصر جہاں 1927ء میں لکھنؤ میں پیدا ہوئے تھے۔ ابتدائی تعلیم بھی لکھنؤ میں ہی حاصل کی۔ 1950ء میں پاکستان آ گئے اور ریڈیو پاکستان میں ملازمت اختیار کی۔ انھوں نے پہلے پروڈیوسر، پھر پروگرام آرگنائزر اور پھر پروگرام مینیجر کی حیثیت سے خدمات انجام دیں۔ زیڈ اے بخاری کی سرپرستی میں سید ناصر جہاں کی صلاحیتوں کو مزید جلا ملی۔http://www.pakistanconnections.com/history/index/2013-12-06/125

 میڈیا پر سوزو سلام اور نعت خوانی 
سید ناصر جہان کی پرسوز آواز اگرچہ ان کے بچپن سے ہی ایامِ محرم میں سوز خوانی اور نوحہ خوانی کی زینت بنی تاہم میڈیا پر جب 1954ء میں سید آل رضا کی نظم شام غریباں کو اپنے خوب صورت لحن میں پیش کیا۔ یہ نظم بعد میں سلام آخرNasir Jahan - Salam e Aakhir - YouTube کے نام سے معروف ہوئی تو ملک گیر شہرت ان کے نصیب میں آئی۔ اس کے بعد اگست 1956ء میں جب انھوں نے مجلس شامِ غریباں اور سلام آخر کے درمیان چھنو لال دلگیر کا لکھا ہوا مشہور نوحہ گھبرائے گی زینبGhabraye Gi Zainab- Syed Nasir Jahan- a PTV presentation - Video Dailymotion پہلی مرتبہ پڑھا تو اس کے بعد سے یہ نوحہ اور یہ سلام نہ صرف ریڈیو پاکستان بلکہ پاکستان ٹیلی وژن کے کی ابتدا سے ہی ایامِ محرم میں مجلس شام غریباں کی نشریات کا لازمی جزو بن گیا اور اس وقت بہت سے پرائیویٹ ٹی وی چینلز بھی مسلسل اس روایت کو قائم رکھے ہوئے ہیں۔
سید ناصر جہاں ایک اچھے نعت خواں بھی تھے ان کی پڑھی ہوئی کئی نعتیں بے حد مقبول ہوئیں، جن میں امیر مینائی کی نعت جب مدینے کا مسافر کوئی پاجاتا ہوں سرفہرست ہے۔ ان کا گلوگیر آواز میں گایا گیا ایک کلام  کسی گھر کا یہ بھی چراغ تھا  پاکستانی فلم زینت میں بھی شامل کیا گیا۔YouTube

 صدارتی ایوارڈ برائے حسن کارکردگی 

حکومت پاکستان نے 1981میں انھیں صدارتی ایوارڈ برائے حسن کارکردگی عطا کیا تھا۔Pride of Performance Awards (1980–89) - Wikipedia

 وفات 
6 دسمبر 1990ء کو سید ناصر جہاں کراچی میں وفات پاگئے۔

 مزید پڑھیے 


 حوالہ جات 

زمرہ:1927ء کی پیدائشیں
زمرہ:1990ء کی وفیات
زمرہ:پاکستانی سلام گزار
زمرہ:پاکستانی مسلم شخصیات
زمرہ:پاکستانی نوحہ خواں
زمرہ:ریڈیو براڈکاسٹر
زمرہ:ریڈیو پاکستان